stanford-oval/wikipedia huggingface dataset:
שאנן דוהרטי
פילמוגרפיה > טלוויזיה

בית קטן בערבה (1983-1982)
הבית שלנו (1988-1986)
בוורלי הילס 90210 (1994-1990)
מכושפות (2001-1998)
מלחמתה של מרי קיי (2002) - סרט טלוויזיה של CBS
החוף הצפוני (אנ') (2005-2004)
90210 (2009-2008)
Kiss Me Deadly ‏(2009) - סרט טלוויזיה
No One Would Tell ‏(2018) - סרט טלוויזיה של Lifetime
Heathers ‏ (2018)
ריברדייל (2019)
List of a Lifetime‏ (2021) - סרט טלוויזיה של Lifetime
הערות שוליים

1 2 3  השחקנית שאנן דוהרטי ("בוורלי הילס") הלכה לעולמה בגיל 53, באתר ynet, 14 ביולי 2024
↑  עצוב: שאנן דוהרטי מגלחת את ראשה בגלל הסרטן, באתר וואלה, 20 ביולי 2016
↑  עומר דניאל, שאנן דוהרטי: "הסרטן שלי חזר", באתר ynet, 4 בפברואר 2020
| --- | --- |
בקרת זהויות :  PLWABN: 9810641644205606  BIBSYS: 7034352  BNE: XX1260830  BnF: cb13963961s (data)  CiNii: DA13584888  GND: 119185180  ISNI: 0000 0001 1468 4640  LCCN: no2001017023  LNB: 000346485  MusicBrainz: 028e154f-c1b0-42fc-9ac0-bc06fb507a1d  NLA: 40128682  NLK: KAC2020M7323  NTA: 159551897  SNAC: w69030g1  Trove: 1444008  VIAF: 18026060   WorldCat (עם VIAF): 18026060 
דוהרטי וג'ייסון פריסטלי במסיבה לאחר טקס פרסי האמי ה-43, אוגוסט 1991
שדי תרומות

| --- | --- |
בית הכנסת בשדי תרומות
מדינה: ישראל ישראל
מחוז: הצפון
מועצה אזורית: עמק המעיינות
גובה ממוצע: ‎-133 מטר
תאריך ייסוד: 1951
תנועה מיישבת: הפועל המזרחי
סוג יישוב: מושב
נתוני אוכלוסייה לפי הלמ"ס לסוף 2022
  - אוכלוסייה: 494 תושבים
    - שינוי בגודל האוכלוסייה: ‎3.3% בשנה
 מפת מיקום  מפה דינמית   (למפת עמק בית שאן מוגדלת) שדי תרומות(למפת עמק בית שאן רגילה) שדי תרומות(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום שדי תרומות(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום שדי תרומות32°26′24″N 35°29′10″E﻿ / ﻿32.4401041062999°N 35.4860248100194°E﻿ / 32.4401041062999; 35.4860248100194  heמפת היישובים של מועצה אזורית עמק המעיינות (in English: Emek HaMaayanot Regional Council) באדום - שדי תרומות בירוק - מיקום בניין המועצה tabBackground:;tabBorder:#aaa;defaultTab:0;
מדד חברתי-כלכלי - אשכול לשנת 2021: 6 מתוך 10

שְׂדֵי תְּרוּמוֹת הוא מושב עובדים בעמק בית שאן השייך למועצה אזורית עמק המעיינות.
היסטוריה

תחילת דרכם של שלושת מושבי ביכורה: רוויה, שדי תרומות, ורחוב, בתחילת 1950 עת החליט אברהם הרצפלד על הקמת יישוב בסמריה. הקיבוצים הדתיים בקשו מארגון ההתיישבות של הפועל המזרחי לארגן גרעין שיתיישב במקום כדי לשמור על האופי הדתי של האזור. בספטמבר 1951, הוקמה נקודת יישוב זמנית במקום על אדמת היישוב הערבי הנטוש אלסאמיריה. נקודה זאת הייתה למושב רחוב.
המושב שדי תרומות הוקם באביב 1952 כפרוונה ג', היישוב השני באזור, על ידי יהודים שעלו מעיראק ומכורדיסטן במסגרת תנועת "הפועל המזרחי". מקור שמו בקינת דוד לשאול ויהונתן שנפלו בעת מלחמתם בפלשתים. היישוב ממוקם למרגלות הרי הגלבוע, שם נפלו שאול המלך ובניו: ”הָרֵי בַגִּלְבֹּעַ אַל טַל וְאַל מָטָר עֲלֵיכֶם וּשְׂדֵי תְרוּמֹת כִּי שָׁם נִגְעַל מָגֵן גִּבּוֹרִים מָגֵן שָׁאוּל”.
אנשי היישוב עסקו בראשית דרכם בעבודת קרקע וגידול צאן ובקר. כיום חלקם עוסקים בחקלאות מודרנית המבוססת על חממות, עבודות עפר, קבלנות כבישים, צימרים ועוד.
במרכז היישוב עובר כביש 90, כביש מרכזי המקשר בין ירושלים לצפון דרך בקעת הירדן.
ב-19 ביוני 2003 אירע ביישוב הפיגוע בשדי תרומות ובו נרצח אבנר מרדכי מתושבי היישוב. על שמו נקראה המכולת.
בשנת 2012 מונה כרב המושב הרב לביא שמעון, בוגר ישיבת שעלבים.
היסטוריה > כביש 90

במרכז היישוב עובר כביש 90, כביש מרכזי המקשר בין ירושלים לצפון דרך בקעת הירדן. הכביש מהווה מטרד רעש ובטיחות ואף גבה קרבנות לאורך השנים.
תושבי המושב מנהלים כיום מאבק לצורך הזזת הכביש אל מחוץ לתחום המושב.
הערות שוליים

1 2  אוכלוסייה בעיריות, במועצות המקומיות והאזוריות וביישובים בעלי 2,000 תושבים לפחות - לפי טבלה חודשית של למ"ס עבור 
סוף יולי 2024 (אומדן), בכל יתר היישובים - לפי טבלה שנתית של למ"ס עבור

סוף 2022.
↑  הנתונים לפי טבלת מדד חברתי כלכלי של למ"ס נכון לשנת 2021
↑  חמש נקודות חדשות יוקמו בעמק בית שאן, הצופה, 30 במרץ 1950
↑  יתד לשלושה מושבי עובדים חברי הפוהמ"ז נתקעה אתמול בעמק בית שאן, הצופה, 14 בספטמבר 1951
↑  אזור בית שאן בהתפתחותו, הארץ, 15 באפריל 1952
↑  ספר שמואל ב', פרק א', פסוק כ"א
↑  שמות חדשים ליישובים, חרות, 10 ביוני 1953
↑  עצומה - העתקת כביש 90, החוצה את המושבים שדי תרומות ורחוב, אל מחוץ לאזור מיושב., באתר עצומה
↑  סבל תושבי מושב שדי תרומות מכביש 90 | מכתב פומבי באתר שטרודל, באתר שטרודל (ארכיון)
| --- | --- |
בקרת זהויות :  NLI: 987007588147405171 
ערך זה הוא קצרמרבנושא מושבים. אתם מוזמנים לתרום לוויקיפדיה ו.
מבט מן האוויר (ויקיאוויר)
רפורמות מונטגיו–צ'למספורד

רפורמות מונטגיו–צ'למספורד היו סדרת רפורמות שנועדו ליצור ממשל עצמי בהודו הבריטית. הרפורמות נקראות על שם הוגיהם, המזכיר לענייני הודו אדווין מונטגיו ומושל הודו פרדריק תסיגר, הוויקונט מצ'למספורד, שהגישו דו"ח משותף לבית הנבחרים הבריטי ב־1918 שהיה הבסיס לחוק ממשלת הודו, 1919.
רקע

ב־20 באוגוסט 1917, במהלך מלחמת העולם הראשונה, הודיע מושל הודו תסיגר בפני בית הנבחרים הבריטי כי בכוונת ממשלת בריטניה לפעול לקראת התפתחות הדרגתית של ממשל עצמי בהודו הבריטית. הכרזה זו באה בעקבות הממשל העציי הגובר של מושבות האימפריה הבריטית בהלבנות, לצד הסתמכותה הגדולה של האימפריה על צבא הודו הבריטית והודו במהלך המלחמה ותנועת הממשל המקומי ההודית (אנ') שתבעה ממשל מקומי.
חלק חשוב בניסוח הרפורמות נעשה על ידי ליונאל קורטיס (אנ'), שהציע לכונן מערכת דיארכית בין הממשל המרכזי, שהלך והתחזק עד אז לבין ממשלות המחוזות. לא כל הצעותיו באו לידי ביטוי בנוסח הסופי של ההצעה.
הקונגרס הלאומי ההודי החרים בפועל את המועצות והגופים המחוקקים שהוקמו על ידי הרפורמות, דבר שהגביל את השפעתם הממשית.
הרפורמות

הרפורמות יצרו לראשונה ממשל עצמי בהודו הבריטית, שכונה דיארכיה. הנושאים השונים חולקו, כאשר מושל המחוז מנהל חלק מהנושאים באופן ישיר ובנושאים אחרים קובלו החלטות בפועל בידי ממשלה שנבחרה במועצה המחוקקת המחוזית שבוצעו באופן רשמי בשם המושל.
במקביל הוגדלו המועצות המחוקקות במחוזות השונים, ונקבע כי יהא בהן רוב נבחר. לעומת זאת, הממשל המרכזי נותר בעיקרו בידי מושל הודו. המועצה המחוקקת האימפריאלית הפכה לבית מחוקקים דו-ביתי, כשמועצת המדינה היא הבית העליון והאספה המחוקקת המרכזית כבית תחתון.
הערות שוליים

↑  Richard Danzig, The Announcement of August 20th, 1917, the Journal of Asian Studies vol. 28, no. 1, 1968, עמ' 19–37‏, JSTOR 2942837
1 2  Dietmar Rothermund , Constitutional Reforms versus National Agitation in India, 1900-1950, The Journal of Asian Studies vol. 21, no. 4, 1962, עמ' 505–22‏, JSTOR 2050880
רפאל דלה-פרגולה

| --- | --- |

 לידה:  15 ביוני 1877 ד' בתמוז ה'תרל"ז איטליה פירנצה, איטליה
 פטירה:  1923  (בגיל 45 בערך) י"ב באלול ה'תרפ"ג פירנצה, איטליה
 מקום קבורה:  פירנצה, איטליה
 מדינה:  ממלכת איטליה 
 מקום פעילות:  גוריציה שבאיטליה ואלכסנדריה שבמצרים
 תקופת הפעילות:  ?–1923 
 תפקידים נוספים:  רב ראשי 
 
הרב ד"ר רפאל דלה-פרגולה (1877–1923) היה דוקטור לפילוסופיה ופעיל ציוני יהודי-איטלקי, רבה של גוריציה שבאיטליה ורבה של אלכסנדריה שבמצרים. בתקופת מלחמת העולם הראשונה סייע להקמת גדוד נהגי הפרדות.
קורות חיים

נולד בפירנצה שבאיטליה ב-15 ביוני 1877 (ד' בתמוז ה'תרל"ז) לרחל אורביטו ולרב דוד דלה-פרגולה. בילדותו קיבל חינוך מסורתי בעיר מגוריו, וכשבגר החל ללמוד בבית המדרש לרבנים בפירנצה שהיה תחת ניהולו של הרב שמואל צבי מרגוליס, ובמקביל למד גם באוניברסיטת פירנצה בפקולטה לפילוסופיה. בשנת 1905 סיים את לימודי הרבנות תוך קבלת התואר "החכם השלם", ובמקביל קיבל גם את התואר "דוקטור לפילוסופיה" מאוניברסיטת פירנצה.
במקביל ללימודיו, בשנת 1903 מונה לשמש כרב הקהילה היהודית בגוריציה שבאיטליה, ושימש בתפקיד זה במשך שבע שנים, שבמהלכן נישא לעליזה פריסטר, ילידת העיר.
לאחר פטירת הרב אליהו בכור חזן, בשנת 1910 נקרא לשמש כרבה של אלכסנדריה שבמצרים, ונענה בחיוב. עם כניסתו לתפקיד, החל לסייע ולפעול לשיפור החינוך היהודי ומוסדות הסעד והרווחה, בהם בית ספר יהודי חדש (שנחנך רק לאחר פטירתו ונקרא על שמו). כן פעל גם להפצת השפה העברית ורעיונות התקומה הלאומית היהודית בקרב בני הקהילה.
בשנות כהונתו כרב הקהילה באלכסנדריה, נהג להתפלל בבית הכנסת אליהו הנביא, וכדמות נערצת בקהילה, הצליח לאחד תחת מנהיגותו את כל שכבות העם.
קורות חיים > פעילותו לטובת פליטים במלחמת העולם הראשונה

עם תחילת מלחמת העולם הראשונה גורשו אלפי יהודים מארץ ישראל ומסוריה למצרים, והרב דלה-פרגולה נמנה עם הפעילים המרכזיים שדאגו לקליטת הפליטים באלכסנדריה. אשתו עליזה פעלה גם היא לסייע לפליטים, והייתה חברה ב"וועדת ההצלה" ובארגון טיפת חלב.
קורות חיים > חלקו בהקמת גדוד נהגי הפרדות

הודות הביקוש לגיוס צעירים יהודים מאלכסנדריה לצבא הבריטי במסגרת מלחמת העולם הראשונה, נערך בביתו של הרב דלה-פרגולה דיון שבו השתתפו זאב ז'בוטינסקי, יוסף טרומפלדור ובכירים נוספים מהתנועה הציונית, ובכך הגו את רעיון הקמת גדוד נהגי הפרדות. בחודש מרץ 1915 ערך הרב דלה-פרגולה כינוס גדול, שבו נאם ועודד צעירים יהודים רבים מהפליטים ששהו במצרים להתגייס לצבא. צעירים אלו היוו את המרכיב העיקרי בגדוד – כ-350 פליטים וכ-150 צעירים מאלכסנדריה. הודות להשפעתו על גיוס המתנדבים לגדוד, קיבל את התואר רב צבאי לשם כבוד, וב-1 באפריל 1915 השביע את 500 לוחמי הגדוד, וחילק להם חוברת ובה כללי התנהגות ללוחם היהודי.
לאחר פירוק גדוד נהגי הפרדות בשנת 1916, הלגיון העברי שהוקם במקומו כלל 120 לוחמים מהגדוד הקודם. בדרכו לארץ ישראל בשנת 1918, עצר מייסד הלגיון, ג'ון פטרסון עם לגיונו באלכסנדריה, שם ערך לו הרב דלה-פרגולה טקס כבוד בבית הכנסת המקומי.
בסיועו להקמת הגדוד, היווה הרב דלה-פרגולה גורם חשוב בהקמת כוח צבאי יהודי וישראלי סדיר, שבגלגוליו הבאים הפך למערכת הביטחון הישראלית.
קורות חיים > הנחת אבן הפינה לבניין האוניברסיטה העברית

כתומך נלהב של חידוש היישוב היהודי והמפעל הציוני בארץ ישראל, הוזמן על ידי חיים ויצמן להשתתף בטקס הנחת 12 אבני הפינה לבניין האוניברסיטה העברית בירושלים שנערך בחודש יולי 1918. בטקס נמנה עם חותמי מגילת היסוד שהוכנסה לאבן הפינה של בניין האוניברסיטה והניח את אחת מ-12 האבנים כנציג התפוצות לצד זלמן דוד ליבונטין וזאב גלוסקין.
קורות חיים > סוף ימיו ומשפחתו

בשנת 1923 שהה עם בני משפחתו בחופשה בפירנצה, ושם הלך לעולמו ב-24 באוגוסט (י"ב באלול ה'תרפ"ג) ונקבר בבית הקברות היהודי בעיר.
ממלא מקומו ברבנות באלכסנדריה באופן זמני היה סגנו, הרב אברהם אביכזיר, ולאחר מכן באופן קבוע החליפו הרב דוד פראטו.
על שמו רחוב בירושלים.
ילדיו: בנו הבכור סטינו נתפס על ידי הנאצים באיטליה בשנת 1944, ובחודש אפריל של אותה השנה נשלח לאושוויץ, שם נרצח ומקום קבורתו לא נודע; בנו מאסימו דלה-פרגולה היה עיתונאי ספורט, שבנו הוא פרופסור סרג'ו דלה-פרגולה.
הערות שוליים

↑  נקרא גם "רפאלו די לה פירגולה"
↑  כך לפי Raffaello Della Pergola באתר Rabbini Italiani, אולם במקור אחר נכתב כי נולד בחודש אוגוסט 1876
| 0 | 1 | 2 |
| --- | --- | --- |
| הקודם: הרב אברהם אביכזיר | רבנים ראשיים של אלכסנדריה | הבא: הרב אברהם אביכזיר והרב דוד פראטו |
| --- | --- |
בקרת זהויות :  NLI: 987007314506105171  VcBA: 495/105475  VIAF: 111149616571803750159   WorldCat (עם VIAF): 111149616571803750159
רשימת הנסיכים הגדולים של רוסיה

דגל אימפריאלי של נסיך גדול
זוהי רשימה של בני המשפחה הקיסרית הרוסית אשר נשאו את התואר velikiy knjaz (בדרך כלל מתורגם לאנגלית כדוכס הגדול, אך ליתר דיוק התואר הוא הנסיך הגדול). תואר זה נשאו בניו ונכדיו של קיסר רוסיה, יחד עם הסגנון של הוד מלכותו הקיסרית. הם לא היו ריבונים, אלא חברים בבית הקיסרי השולט.
התואר נסיך גדול הוא התרגום לעברית של המילה הרוסית великий князь. הקניאז הסלאבי והקוניגיטיס הבלטי (שניהם מתורגמים בימינו בדרך כלל לנסיך) באים מאותו מקור של מלך.
הערות שוליים

↑  "Grand duke | European peerage | Britannica".
שירות הביטחון של נשיא בלארוס

| --- | --- |

 מידע כללי
 מדינה:  בלארוס 
 תחום שיפוט:  בלארוס
 משרד אחראי:  נשיא רפובליקת בלארוס
 תאריך הקמה:  2000
 סוכנות קודמת:  המינהל הראשי לאבטחת המדינה
 מטה מרכזי:  מינסק 
 
שירות הביטחון של נשיא בלארוס (בבלארוסית: Служба бяспекі президэнта Республіки Беларусь) הוא גוף רשמי בבלארוס האחראי לאבטחת נשיא בלארוס ובכירים נוספים במדינה. הגוף, שהוקם בשנת 2000, נחשב כיורשו של "המינהל הראשי לאבטחת המדינה" - גוף שהוקם בשנת 1991 ועסק באבטחת אישים.
חרף הצהרת בלארוס כי מדובר ברשות שמירת חוק לגיטימית, הגדירה מחלקת המדינה של ארצות הברית בשנת 2000 את שירות הביטחון כשירות משטרה חשאית וגרסה כי באפשרותו של השירות להפעיל כוח "נגד יריביו הפוליטיים של הנשיא, ללא פיקוח חוקי ומשפטי".
ראשי השירות

| # | שם | תחילת הכהונה | סיום הכהונה |
| --- | --- | --- | --- |
| 1. | גנאדי נביגלאס | דצמבר 2000 | ספטמבר 2003 |
| 2. | יורי ז'אדובין | 2003 | 2007 |
| 3. | אנדריי ווטיורין | 2007 | 2014 |
| 4. | ויקטור שינקביץ' | 2014 | 2017 |
| 5. | דמיטרי שחראייב | 2017 |  |
ראו גם

שירות הביטחון הנשיאותי של רוסיה
הערות שוליים

↑  דו"ח של לשכת הדמוקרטיה, זכויות האדם והעבודה במחלקת המדינה האמריקאית
ערך זה הוא קצרמרבנושא בלארוס ובנושא חוק ומשפט. אתם מוזמנים לתרום לוויקיפדיה ו.
רויאל ראמבל (2019)

| רויאל ראמבל (2019)>  הפוסטר הרשמי של האירוע בכיכובם של מגוון מתאבקים.מידע |
| --- | --- | --- |
ארגון: WWE
מותג (ים): Raw סמאקדאון 205 לייב
תאריך: 27 בינואר 2019
עיר: פיניקס, אריזונה
אולם: צ'ייס פילד
מספר צופים: 48,193
שיר (י) הנושא: "We Got the Power" בביצוע Zayde Wolf
ספונסר (ים): Golden Crisp
סדרת אירועי שלם וצפה של ה-WWE
| :NXT TakeOverPhoenix | רויאל ראמבל (2019) | Worlds Collide |
סדרת אירועי רויאל ראמבל
| 2018 | רויאל ראמבל (2019) | 2020 |
רויאל ראמבל (2019) היה אחד מאירועי השלם וצפה של ארגון ההיאבקות האמריקאי, ה-WWE, ששודר בערוץ של ה-WWE Network. האירוע כלל את שלושת המותגים (Raw,‏ סמאקדאון ו-205 לייב) ונערך ב-27 בינואר 2019, באולם ה"צ'ייס פילד" שבפיניקס, אריזונה. האירוע היה ה-32 בסדרת אירועי רויאל ראמבל.
עשרה קרבות התנהלו באירוע, כולל שלושה שהתקיימו במופע המקדים לאירוע. בקרב המרכזי, סת' רולינס ניצח בקרב הרויאל ראמבל של הגברים, בעוד שבקי לינץ' ניצחה בקרב הרויאל ראמבל של הנשים, לאחר שהפסידה בקרב הפותח של האירוע על אליפות הנשים של סמאקדאון לאסקה. עוד ברשימת הקרבות, ברוק לסנר ניצח את פין באלור ושמר על האליפות האוניברסלית, דניאל בריאן ניצח את AJ סטיילס ושמר על אליפות ה-WWE, ורונדה ראוזי ניצחה את סשה בנקס ושמרה על אליפות הנשים של Raw.
הפקה > רקע

הרויאל ראמבל הוא אירוע שלם וצפה שנתי, המופק על ידי ה-WWE במתכונת של חודש ינואר מאז שנת 1988. הוא אחד מארבעת אירועי השלם וצפה המקוריים של הארגון, לצד רסלמניה, סאמרסלאם וסדרת ההישרדות; אירועים המכונים "ארבעת הגדולים". שם האירוע נקרא על שם קרב הרויאל ראמבל המסורתי, שהוא מעין קרב באטל רויאל משופר, שבו המשתתפים בקרב נכנסים אליו בזמנים שונים בניגוד לקרב באטל רויאל רגיל, שבו כל המשתתפים נמצאים בזירה מהתחלה. בדרך כלל, גם קרב הרויאל ראמבל של הגברים וגם של הנשים כוללים 30 משתתפים. כמיטב המסורת, המנצח/ת בקרב הרויאל ראמבל של הגברים והנשים קיבל/ה הזדמנות להתחרות על תואר אליפות לבחירתו/ה באירוע רסלמניה 35. למנצח ברויאל ראמבל של הגברים הייתה האפשרות לבחור בין האליפות האוניברסלית של Raw לבין אליפות ה-WWE של סמאקדאון. למנצחת ברויאל ראמבל של הנשים הייתה האפשרות לבחור בין אליפות הנשים של Raw לבין אליפות הנשים של סמאקדאון.
אירוע

| --- | --- |

תפקיד:: שם:
צוות השידור באנגלית: מייקל קול (Raw/קרב הרויאל ראמבל של הגברים)
צוות השידור באנגלית: קורי גרייבס (Raw/סמאקדאון/שני קרבות הרויאל ראמבל)
צוות השידור באנגלית: רנה יאנג (Raw/קרב הרויאל ראמבל של הנשים)
צוות השידור באנגלית: טום פיליפס (סמאקדאון/קרב הרויאל ראמבל של הגברים)
צוות השידור באנגלית: ביירון סקסטון (סמאקדאון)
צוות השידור באנגלית: ויק ג'וסף (205 לייב)
צוות השידור באנגלית: נייג'ל מקגינס (205 לייב)
צוות השידור באנגלית: איידן אינגליש (205 לייב)
צוות השידור באנגלית: ג'רי לולר (קרב הרויאל ראמבל של הגברים)
צוות השידור באנגלית: ג'ון "בראדשו" לייפילד (קרב הרויאל ראמבל של הגברים)
צוות השידור באנגלית: בת' פיניקס (קרב הרויאל ראמבל של הנשים)
צוות השידור בספרדית: קרלוס קבררה
צוות השידור בספרדית: מרסלו רודריגז
צוות השידור בגרמנית: קרסטן שייפר
צוות השידור בגרמנית: טים הייבר
צוות השידור בגרמנית: קלווין קני
כרוזים: גרג המילטון (סמאקדאון/205 לייב/קרב הרויאל ראמבל של הגברים)
כרוזים: ג'וג'ו (Raw/קרב הרויאל ראמבל של הנשים)
שופטים: דנילו אנפיביו
שופטים: ג'ייסון איירס
שופטים: ג'סיקה קאר
שופטים: מייק קיודה
שופטים: ג'ון קון
שופטים: דן אנגלר
שופטים: דריק מור
שופטים: צ'ארלס רובינסון
שופטים: רוד זאפאטה
מראיינות: צ'ארלי קארוסו
מראיינות: קיילה ברקסטון
פאנל לפני האירוע (סט ראשון): ג'ונתן קואצ'מן
פאנל לפני האירוע (סט ראשון): בת' פיניקס
פאנל לפני האירוע (סט ראשון): בוקר טי
פאנל לפני האירוע (סט ראשון): ג'רי לולר
פאנל לפני האירוע (סט ראשון): שון מייקלס
פאנל לפני האירוע (סט ראשון): דייוויד אוטונגה
פאנל לפני האירוע (סט שני): צ'ארלי קארוסו
פאנל לפני האירוע (סט שני): ג'ון "בראדשו" לייפילד
אירוע > מופע מקדים

שלושה קרבות התקיימו במהלך המופע המקדים. בקרב הראשון, הג'נרל מנג'ר של 205 לייב, דרייק מאבריק, קבע קרב זוגות בין בובי רוד וצ'אד גייבל לבין סקוט דוסון ורזאר והוסיף שאם האחרונים ינצחו, גם הריבייבל וגם The Authors of Pain יקבלו קרב על אליפות הזוגות של Raw. בסיום, רוד וגייבל ביצעו על דוסון מהלך משולב שכלל מונסולט ונקברייקר כדי לנצח בקרב.
אז, רוסב הגן על אליפות ארצות הברית נגד שינסקה נקאמורה. סיום הקרב התנהל כך שאשתו של רוסב, לאנה, עמדה על דופן הזירה מבחוץ כדי לסמן לשופט שנקאמורה הסיר את אחד ממגיני פינות הזירה, מה שגרם לנקאמורה לבהות בלאנה על כך. בזמן זה, רוסב הגיע כדי לתקוף את נקאמורה ובטעות פגע באשתו. דעתו של רוסב הוסחה ונקאמורה ניצל זאת כדי לפגוע ברוסב בעזרת מהלך הסיום שלו, הקינשאסה, ולאחר מכן הצמיד את רוסב לספירת שלוש וזכה באליפות ארצות הברית בפעם השנייה בקריירה.
הקרב האחרון במסגרת המופע המקדים לאירוע היה קרב מרובע, שבו באדי מרפי הגן על תואר האליפות במשקל קל נגד אקירה טוזאווה, הידאו איטמי וקאליסטו. בסיום, מרפי ביצע על איטמי את מהלך הסיום שלו, "חוק מרפי", ולאחר מכן הצמיד אותו לניצחון שהקנה לו הגנה מוצלחת על התואר.
אירוע > קרבות מקדימים

האירוע עצמו נפתח בקרב שבו אסקה הגנה על אליפות הנשים של סמאקדאון נגד בקי לינץ'. סיום הקרב התנהל כך שאסקה הפכה את מהלך ההכנעה של לינץ', ה-Dis-arm-her, למהלך הכנעה משלה, האסקה לוק, שגרם ללינץ' להיכנע ולאסקה לשמור על האליפות בהצלחה.
אז, הבר (סזארו ושיימוס) הגנו על אליפות הזוגות של סמאקדאון נגד המיז ושיין מקמהן. ברגעי הסיום של הקרב, שיימוס ניסה לבצע על המיז את מהלך הסיום שלו, הברוג קיק, אך פספס ופגע בטעות בסזארו ולאחר מכן המיז ביצע על שיימוס את מהלך הסיום שלו, הסקול קראשינג פינאלי, שגרם לשיימוס להתגלגל אל מחוץ לזירה. אז, מקמהן ביצע על סזארו את מהלך השוטינג סטאר פרס מהחבל העליון ולאחר מכן הצמיד אותו לניצחון, שהקנה למקמהן והמיז זכייה באליפות הזוגות של סמאקדאון.
בקרב שבא לאחר מכן, רונדה ראוזי הגנה על אליפות הנשים של Raw נגד סשה בנקס. בסיום, ראוזי התחמקה ממהלך הסיום של בנקס, הבנק סטייטמנט, ומנגד ביצעה עליה את מהלך הפייפרס פיט. לאחר מכן, ראוזי הצמידה את בנקס לניצחון ושמרה על התואר בהצלחה.
הקרב הרביעי היה קרב הרויאל ראמבל של הנשים אשר קבע את הטוענת לכתר לאחת מאליפויות הנשים ברסלמניה 35. לייסי אוואנס, שערכה את קרב הבכורה שלה ברוסטר הראשי, ונטליה פתחו את הקרב כשתי המשתתפות הראשונות. לאנה נראיתה כשהיא אמורה להיכנס כמספר ה-28, כשהיא עדיין סובלת מהפציעה אותה ספגה במהלך המופע המקדים לאירוע. לפתע, בקי לינץ' הגיעה כדי לטעון שהיא רוצה להיכנס לקרב עקב אי כשירותה של לאנה. בסופו של דבר לינץ' תפסה את מקומה וזכתה בקרב הרויאל ראמבל של הנשים לאחר שהדיחה אחרונה את שארלוט פלייר.
לאחר מכן, דניאל בריאן הגן על אליפות ה-WWE נגד AJ סטיילס. בסיום, המתאבק רואן הופיע. אז, בריאן פספס את מהלך האינזיגירי ופגע בטעות בשופט במקום בסטיילס, מה שאיפשר לאחרון לבצע על בריאן את מהלך הסטיילס קלאש. לעומת זאת, רואן נכנס לזירה כדי לתקוף את סטיילס בעזרת מהלך הצ'וקסלאם. בריאן העיר את השופט מהפגיעה המוקדמת בו והשופט ספר לספירת שלוש את הניצחון של בריאן, ובכך בריאן שמר על האליפות בהצלחה.
בקרב הלפני אחרון, ברוק לסנר הגן על האליפות האוניברסלית נגד פין באלור. באלור לקח לידיו את המושכות ותקף את לסנר בתחילתו של הקרב. בסיום, באלור ביצע על לסנר את מהלך הסיום שלו, ה-Coup de Grâce, אך לסנר הצליח לחמוק מספירת שלוש מלאה. בתום ניסיון ההצמדה, לסנר הצליח להפוך אותה למהלך ההכנעה שלו, הקימורה לוק, וגרם לבאלור להיכנע, ובכך לסנר רשם הגנה מוצלחת על התואר. לאחר הקרב, לסנר תקף את באלור בעזרת שלושה מהלכי F-5.
אירוע > הקרב המרכזי

הקרב המרכזי היה קרב הרויאל ראמבל של הגברים אשר קבע את הטוען לכתר לאחת מאליפויות העולם ברסלמניה 35. אליאס היה הראשון בזירה, כשחבר היכל התהילה, ג'ף ג'ארט, נכנס כמספר השני וקטע את אליאס במהלך קטע הנגינה שלו. מאוחר יותר, R-טרות' היה אמור להיכנס כמספר ה-30, אך ניה ג'קס תקפה אותו, וכתוצאה מכך תפסה את מקומו ונכנסה לקרב במקומו. במהלך שהותה בקרב, היא הדיחה את מוסטפא עלי ולאחר מכן ספגה סדרת מהלכים: סופרקיק מדולף זיגלר, 619 מריי מיסטריו ו-RKO מרנדי אורטון, כשלאחר מכן הודחה על ידי מיסטריו. כתוצאה מכך, ג'קס עשתה היסטוריה, כשהפכה לבן אדם הראשון שמשתתף בשני קרבות ראמבל שונים באותו הערב ולמתאבקת הראשונה שביצעה הדחות בשני קרבות אלה. סת' רולינס היה זה שניצח בקרב הרויאל ראמבל של הגברים לאחר שהדיח אחרון את ברון סטרומן.
תוצאה לאורך זמן > Raw

לילה לאחר מכן בתוכנית Raw, אלופת הנשים של Raw, רונדה ראוזי, הציבה אתגר על תואר האליפות בפני המתאבקות; אתגר שבסופו ביילי נענתה לו בחיוב. לאחר שראוזי הגנה בהצלחה על חגורת האליפות, הזוכה בקרב הרויאל ראמבל של הנשים, בקי לינץ', הגיע והתעמתה עם ראוזי. לאחר שהיריבות ביניהן התחילה באירוע סדרת ההישרדות, לינץ' בחרה להתחרות נגד ראוזי בקרב על אליפות הנשים של Raw שיתקיים ברסלמניה 35.
סת' רולינס חגג את הזכייה שלו בקרב הרויאל ראמבל של הגברים ואמר שבפניו ניצבת בחירה קשה על איזה אליפות עולם יתחרה ברסלמניה 35, ולכן יצטרך זמן כדי לבצע בחירה זו. טריפל H הגיע כדי לברך אותו, אך הכריח את רולינס לבחור מול מי יתחרה עד לסיום התוכנית. מאוחר יותר, רולינס התעמת עם ברוק לסנר. לאחר תיגרה, שכללה מספר מהלכי F-5 מצד לסנר, רולינס בחר להתחרות נגד לסנר על האליפות האוניברסלית ברסלמניה 35.
פין באלור סיכם את ההפסד שלו ללסנר, אך אמר שהוא גרם ללסנר להאמין שבאלור יכל לנצח אותו. לאחר מכן, האלוף הבין יבשתי, בובי לאשלי הגיע ביחד עם המנג'ר שלו, ליאו ראש, כדי להתעמת עם באלור, כשבסופו של דבר הוא תקף את באלור.
תוצאה לאורך זמן > סמאקדאון

יומיים לאחר מכן בתוכנית סמאקדאון, בקי לינץ' הסבירה איך הכל השתנה בשבילה מאז הזכייה ברויאל ראמבל של הנשים. שארלוט פלייר הגיעה כדי לברך את לינץ', אך היא לא הייתה אמורה להיות כלל בקרב. עוד אמרה שלינץ' לא הייתה אמורה להיות במקום שהיא נמצאת, אלא פלייר עזרה לה להיות במקום זה. לינץ' הכתה את פלייר באמצעות אגרוף לפנים ותיגרה פרצה בין השתיים, כששופטים ניסו להפריד ביניהן.
כאות פיצוי על כך שלא התחרה בקרב הרויאל ראמבל של הגברים כמספר ה-30 והאחרון שהובטח לו, R-טרות' קיבל קרב על אליפות ארצות הברית נגד שינסקה נקאמורה. טרות' ניצח את נקאמורה וזכה באליפות, במה שהוביל לכך שרוסב יצא לזירה והצהיר שהאליפות לא מגיעה לו. לאחר מכן, רוסב איתגר את טרות' לקרב על האליפות, שבו טרות' ניצח והגן על האליפות בהצלחה. לאחר הקרב, רוסב תקף את טרות' והפך לדמות הרעה, לצד נקאמורה שתקף את טרות' גם כן.
אלוף ה-WWE, דניאל בריאן, לצד חברו החדש, רואן, הציג את חגורת אליפות ה-WWE החדשה, שהייתה עשויה מחומרים אורגניים. בריאן נקטע על ידי AJ סטיילס, כשלאחר מכן, ג'ף הארדי, סמואה ג'ו, רנדי אורטון ומוסטפא עלי הגיעו גם כן ואיתגרו את בריאן לקרב על התואר. תיגרה פרצה בין הטוענים לכתר, כשטריפל H נראה ברקע מכריז על כך שבאירוע תא ההדחות, בריאן יגן על אליפות ה-WWE נגד כל הטוענים לכתר בקרב תא ההדחות.
אלופי הזוגות החדשים של סמאקדאון, המיז ושיין מקמהן, חגגו את זכייתם בחגורות האליפות עם אביו של המיז. מאוחר יותר באותו הערב, האוסוס ניצחו את Heavy Machinery (אוטיס דוזוביץ' וטאקר נייט), הבר (סזארו ושיימוס) והניו דיי (שיוצגו על ידי ביג אי וקופי קינגסטון) בקרב אשר קבע את זהות המועמדים לאליפות הזוגות של סמאקדאון באירוע תא ההדחות.
תוצאות

| מס' | תוצאות | התניות | זמן |
| --- | --- | --- | --- |
| P1 | בובי רוד וצ'אד גייבל ניצחו את סקוט דוסון ורזאר (עם דרייק מאבריק) | קרב זוגות אם דוסון ורזאר היו מנצחים, גם הריבייבל וגם The Authors of Pain היו מקבלים קרב על אליפות הזוגות של Raw. | 06:55 |
| P2 | שינסקה נקאמורה ניצח את רוסב (א) (עם לאנה) | קרב יחידים על אליפות ארצות הברית | 10:15 |
| P3 | באדי מרפי (א) ניצח את אקירה טוזאווה, קאליסטו והידאו איטמי | קרב מרובע על אליפות ה-WWE במשקל קל | 12:05 |
| 4 | אסקה (א) ניצחה את בקי לינץ' בהכנעה | קרב יחידים על אליפות הנשים של סמאקדאון | 17:10 |
| 5 | המיז ושיין מקמהן ניצחו את הבר (סזארו ושיימוס) (א) | קרב זוגות על אליפות הזוגות של סמאקדאון | 13:20 |
| 6 | רונדה ראוזי (א) ניצחה את סשה בנקס | קרב יחידים על אליפות הנשים של Raw | 13:55 |
| 7 | בקי לינץ' ניצחה בקרב הרויאל ראמבל של הנשים לאחר שהדיחה אחרונה את שארלוט פלייר | קרב רויאל ראמבל של 30 משתתפות אשר קבע את הטוענת לכתר לאחת מאליפויות הנשים ברסלמניה 35 | 01:12:00 |
| 8 | דניאל בריאן (א) ניצח את AJ סטיילס | קרב יחידים על אליפות ה-WWE | 24:35 |
| 9 | ברוק לסנר (א) (עם פול היימן) ניצח את פין באלור בהכנעה | קרב יחידים על האליפות האוניברסלית | 08:40 |
| 10 | סת' רולינס ניצח בקרב הרויאל ראמבל של הגברים לאחר שהדיח אחרון את ברון סטרומן | קרב רויאל ראמבל של 30 משתתפים אשר קבע את הטוען לכתר לאחת מאליפויות העולם ברסלמניה 35 | 57:35 |
(א) - מתייחס למתאבק/מתאבקים שהגיעו לקרב כאלוף/אלופים P - מציין שהקרב התקיים במופע המקדים לאירוע